OzLabs/hebrew-wiki-articles huggingface dataset:
ברנדה דה בנזי

ברנדה דה בנזי (באנגלית: Brenda de Banzie; 29 ביולי 1909 - 5 במרץ 1981) הייתה שחקנית תיאטרון וקולנוע אנגלייה.

==קורות חיים==
דה בנזי החלה להופיע על הבמה ב-1942. היא הופיעה עם לורנס אוליבייה בתיאטראות וסט אנד. בקולנוע הופיע לראשונה בתפקיד קטן בסרט The Long Dark Hall ב-1951.

ההצלחה הראשונה בקולנוע הייתה בסרטו של דייוויד לין בחירתו של הובסון בשנת 1954 לצידם של צ'ארלס לוטון וג'ון מילס. היא שיחקה את מגי הובסון, בתו הבכורה של יצרן המגפיים הנרי הובסון המתעמר בבנותיו.

ב-1955 שיחקה לצדו של דירק בוגרד בסרט רופא בלב ים.

ב-1956 שיחקה בסרטו של אלפרד היצ'קוק האיש שידע יותר מדי בתפקיד לוסי דרייטון שביחד עם בעלה חוטפת את בנה של "ג'ו" (דוריס דיי).

ב-1957 הופיעה על הבמה במחזה הבדרן של ג'ון אוסבורן בתפקיד פיבי רייס, אשתו העדינה של הבדרן ארצ'י רייס (לורנס אוליבייה). שניהם הופיעו גם בעיבוד לקולנוע של המחזה ב-1960.

דה בנזי הופיעה בתפקיד זה עם אוליבייה גם בברודוויי והייתה מועמדת לפרס טוני.

ב-1961 הופיעה בסרט בבוא ספטמבר בתור אליסון, המשגיחה על סנדי (סנדרה די) וחברותיה שלא תצאנה לתרבות רעה.

ב-1963 הופיעה בסרט הפנתר הורוד בבימויו של בלייק אדוארדס.

ב-1967 הופיעה בסרט פולי היפה לצידה של היילי מילס.

היא מתה בשנת 1981 בגיל 71 כתוצאה של ניתוח להוצאת גידול שפיר במוח שהסתבך.

== פילמוגרפיה ==

* The Long Dark Hall (1951) - בתפקיד גברת רוג'רס
* I Believe in You (1952) - בתפקיד גברת הוקר
* Private Information (1952) - בתפקיד דולי
* Never Look Back (1952) - בתפקיד מולי ווילר
* The Yellow Balloon (1953) - בתפקיד לקוחה בדוכן פירות
* A Day to Remember (1953) - בתפקיד גברת קולינס
* Don't Blame the Stork (1954) - בתפקיד אבלין סטיל
* בחירתו של הובסון (1954) - בתפקיד מגי הובסון
* What Every Woman Wants (1954) - בתפקיד שרה
* The Purple Plain (1954) - בתפקיד גברת מק-נאב
* The Happiness of Three Women (1954) - בתפקיד ג'יין פרייס
* As Long as They're Happy (1955) - בתפקיד סטלה בנטלי
* A Kid for Two Farthings (1955) - בתפקיד ליידי רובי
* רופא בלב ים (1955) - בתפקיד מיוריאל מאלט
* האיש שידע יותר מידי (1956) - בתפקיד לוסי דרייטון 
* House of Secrets (1956) - בתפקיד אמא איזבלה באלו
* Passport to Shame (1958) - בתפקיד אגי
* Too Many Crooks (1959) - בתפקיד לוסי
* The 39 Steps (1959) - בתפקיד נלי לומסדן
* הבדרן (1960) - בתפקיד פיבי רייס
* The Mark (1961) - בתפקיד גרטרוד קרטרייט
* Flame in the Streets (1961) - בתפקיד נל פאלמר
* בבוא ספטמבר (1961) - בתפקיד מרגרט אליסון
* A Pair of Briefs (1962) - בתפקיד גלדיס וורטינג
* I Thank a Fool (1962) - בתפקיד האחות דרו
* הפנתר הורוד (1963) - בתפקיד אנג'לה דאנינג
* Pretty Polly (1967) - בתפקיד גברת אינס-הוק

==קישורים חיצוניים==

* [https://www.findagrave.com/memorial/13282721 ברנדה דה בנזי], באתר find a grave
* [https://www.youtube.com/watch?v=1CODE0TzFms מחווה לברנדה דה בנזי], באתר יוטיוב
* 

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון בריטיות
קטגוריה:בריטיות שנולדו ב-1909
קטגוריה:בריטים שנולדו ב-1909
קטגוריה:בריטיות שנפטרו ב-1981
קטגוריה:בריטים שנפטרו ב-1981
אנטון פון ארקו ואליי

אנטון פון ארקו ואלי (בגרמנית: Anton Graf von Arco auf Valley; 5 בפברואר 1897 - 29 ביוני 1945) היה אציל גרמני ממוצא יהודי, רוצחו של קורט אייזנר.

==ביוגרפיה==
===ראשית חייו===
נולד במחוז ריד אים אינקראיס באוסטריה עילית. אביו, מקס מקסימיליאן היה איש עסקים ובעל אחוזה ואמו, Emily Freiin Von Oppenheim הייתה בת למשפחת בנקאים יהודית עשירה. אחרי שירות ברגימנט בוארי בשנה האחרונה למלחמת העולם הראשונה, חזר ואליי מהחזית לאומן גרמני זועם ומאוכזב.

=== המשך חייו וההתנקשות ===
למרות היותו אוסטרי במוצאו ובאזרחותו, הזדהה ואליי כגרמני שורשי. הוא למד באוניברסיטת מינכן והזדהה בתור לאומן גרמני ובשל מוצאו היה אריסטוקרט, כמו כן אמץ ערכים מלוכנים והכריז על עצמו כאנטישמי למרות היות אמו ממוצא יהודי. בשל כל הנסיבות האלו, תעב ואליי את קורט אייזנר, מנהיגה היהודי של Independent Social Democratic Party of Germany ולבסוף התנקש בו. ההתנקשות באה על רקע רצונו של ואליי להראות כי למרות היותו יהודי יש לו ערך אחרי שנדחה מלהצטרף לאגודת תולה. ב-21 בפברואר 1919 ברחוב במינכן, ירה ואלי בפעולת יחיד באייזנר למוות. בעיני בוארים רבים נתפס כעת כגיבור וסטודנטים הכריזו עליו כגיבור. פעולתו גרמה לפעולות תגמול של אנרכיסטים ושל קומוניסטים אשר גרמה להרג של אנשי אצולה. הרצח גרם לבסוף לייסודה של רפובליקה סוציאליסטית בוארית.

==קישורים חיצוניים==

== הערות שוליים ==

2018 09
קטגוריה:אוסטרים
קטגוריה:יהודים אוסטרים
קטגוריה:מתנקשים פוליטיים
קטגוריה:גרמנים שנולדו ב-1897
קטגוריה:גרמנים שנפטרו ב-1945
פסטיבל הזמר והפזמון 1973

פסטיבל הזמר והפזמון 1973 הייתה תחרות שירים ששודרה בקול ישראל ובערוץ הראשון.

התחרות התקיימה במוצאי יום העצמאות בבנייני האומה בירושלים בהנחיית רבקה מיכאלי. המנצחים על התזמורת היו יצחק גרציאני ולסלו רוט והמפיקים היו חנוך חסון וגיל אלדמע.

בשנה זו המחברים נקראו לכתוב שירים ברוח חצי יובל למדינת ישראל.

הזמרת רותי נבון נחבלה בתאונת דרכים זמן קצר לפני הפסטיבל ולכן, לא עלתה לבימה לשיר. במקומה, ביצעה את השיר "נצח ישראל לא ישקר" מי שהייתה אמורה להיות להקת הלווי שלה, "שוקולד מנטה מסטיק", בליווי שלישיית "אף אוזן גרון".

השיר שזכה בתחרות הוא "את ואני נולדנו בתש"ח" בביצוע של עדנה לב. לאחר הזכייה הצטרף יגאל בשן, כותב השיר, ללב והם ביצעו אותו ביחד.

יצחק גרציאני ניצח על התזמורת בחלק הראשון (שירים 1-6) ולסלו רוט ניצח עליה בחלק השני (שירים 7-12).

== השירים המשתתפים ==
{| class="wikitable sortable"
!סדר
!שם המבצע
!שם השיר
!מילים
!לחן
!עיבוד
!מקום
|-
|1
|שלמה ארצי
|שיר בבוקר בבוקר (פתאום קם אדם)
|אמיר גלבע
|שלמה ארצי
|ירון גרשובסקי
|2
|-
|2
|עירית דותן
|תנו לנו יד ונלך
|צביקה זליקוביץ'
|יעקב הולנדר
|אריה לבנון
| -
|-
|3
|חנן יובל, אפרים שמיר, ירדנה ארזי
|ליל חניה
|נתן אלתרמן
|יאיר רוזנבלום
|יאיר רוזנבלום
| -
|-
|4
|יזהר כהן
|שיר כלולות
|נסים אלוני
|עודד לרר
|יצחק גרציאני
| -
|-
|5
|מירי אלוני
|שיר לערב חג
|תרצה אתר
|יעקב הולנדר
|משה וילנסקי
| -
|-
|6
|גידי גוב
|יעלה ויבוא
|יורם טהרלב
|בני נגרי
|בני נגרי
| -
|-
|7
|אלי מגן
|יליד הארץ
|אהוד מנור
|מישה סגל
|מישה סגל
| -
|-
|8
|דורית ראובני
|רכבת העמק
|יורם טהרלב
|מוני אמריליו
|אלכס וייס
| 3
|-
|9
|דני גרנות
|מי האיש
|אבינעם קורן
|דני גרנות
|אלדד שרים
| -
|- style="font-weight:bold; background:gold;"
|10
|עדנה לב
|את ואני נולדנו בתש"ח
|מוטי גלעדי
|יגאל בשן
|אלדד שרים
| 1
|-
|11
|סילבן ויאיר
|אצלך כמו תמיד
|יאיר קלינגר
|יאיר קלינגר
|ירון גרשובסקי
| -
|-
|12
|שוקולד מנטה מסטיק
|נצח ישראל לא ישקר
|דן אלמגור
|יאיר רוזנבלום
|יאיר רוזנבלום
| -
|}

== קישורים חיצוניים ==
* [http://www.festi.co.il פסטיבל הזמר והפזמון], באתר הפסטיבלים
* 
* 
* 

==הערות שוליים==

קטגוריה:1973 במוזיקה
קטגוריה:1973 בישראל
1973
זמר ופזמון
מרגריטה רוסה דה פרנסיסקו

מרגריטה רוסה דה פרנסיסקו (בספרדית: Margarita Rosa de Francisco; נולדה ב-8 באוגוסט 1965) היא שחקנית, זמרת ומנחת טלוויזיה קולומביאנית.

==ביוגרפיה==
פרנסיסקו נולדה בסנטיאגו דה קאלי לאם מעצבת אופנה ואב מוזיקאי. מגיל צעיר היא החלה ללמוד בלט וב-1981 הופיעה לראשונה בסרט. לאחר מכן עברה לניו יורק על מנת ללמוד אנגלית ושם גם החלה לדגמן. ב-1984 השתתפה בתחרות מיס קולומביה, נבחרה לסגנית שנייה וייצגה את מדינתה בתחרות מיס עולם ב-1985.

ב-1986 החלה לשחק בטלנובלה "Gallito Ramirez" עליה זכתה בפרס, לאחר מכן הגישה גם תוכנית מהדורת חדשות בטלוויזיה.

במהלך שנות התשעים שיחקה בספרד בסדרה "Brigada Central".

בשנת 1994 שיחקה בתפקיד הראשי בטלנובלה המצליחה "קפה בניחוח אישה", את דמותה של תרזה סוארז. 

בשנת 2000 החלה לשמש שגרירה של רצון טוב עבור ארגון UNICEF. מ-2001 ועד 2002 הנחתה את הגרסה הקולומביאנית של תוכנית המציאות "הישרדות".

בשנת 2002 שיחקה בסרט הטלוויזיה המקסיקני "פידל", סרט ביוגרפי אודות שליט קובה פידל קסטרו, לצד גאל גרסיה ברנאל.

בשנת 2007 שיחקה בתפקיד הראשי של מריה רובלס בטלנובלה המקסיקנית "Mientras haya vida"לצדן של רומינה גאטני ופאולה נונייס.

ב-2009 שיחקה בסרט "Of Love and Other Demons" המבוסס על רומן מאת גבריאל גארסיה מארקס ומהווה קופרודוקציה קוסטה ריקאית-קולומביאנית, הסרט נשלח לייצג את קוסטה ריקה בפרס האוסקר לסרט הזר הטוב ביותר. באותה שנה החלה לשחק בסדרת הדרמה הקולומביאנית "קדברה" בתור אנה, אימו האגוצנטרית של לוקה, אותו מגלם כריסטופר אוקרמן. שבה לשחק גם בעונתה השנייה אשר עלתה ב-2011.

בשנת 2019 שיחקה לצדם של קרלוס פאנס וגבי אספינו בטלנובלה האמריקאית "לשחק באש", בתפקיד של מרטינה.

==קישורים חיצוניים==

* 

קטגוריה:שחקניות קולנוע וטלוויזיה קולומביאניות
קטגוריה:זמרות-יוצרות קולומביאניות
קטגוריה:זמרות קולומביאניות
קטגוריה:מנחות טלוויזיה קולומביאניות
קטגוריה:משתתפות בתחרות מיס קולומביה
קטגוריה:משתתפות בתחרות מיס עולם 1985
קטגוריה:ילידות 1965
פסטיבל הזמר והפזמון 1974

פסטיבל הזמר והפזמון 1974 הייתה תחרות שירים ששודרה בקול ישראל ובערוץ הראשון ב-25 באפריל.

התחרות התקיימה במוצאי יום העצמאות בבנייני האומה בירושלים בהנחיית רבקה מיכאלי. המנצח על התזמורת היה יצחק גרציאני והמפיקים היו חנוך חסון וגיל אלדמע.

השיר שזכה בתחרות הוא "הבלדה על ברוך ג'מילי" בביצוע של שלמה ארצי ולהקת גברת תפוח. במהלך חלוקת הפרס קם ג'מילי ונופף בגאווה ולמחרת רעשה הארץ על עידוד לונדליזם.

== השירים המשתתפים ==
{| class="wikitable sortable"
!סדר
!שם המבצע
!שם השיר
!מילים
!לחן
!עיבוד
!מקום
|- style="font-weight:bold; background:gold;"
|10
|שלמה ארצי ולהקת גברת תפוח
|הבלדה על ברוך ג'מילי
|שלמה ארצי
|גידי קורן
|ירון גרשובסקי
|1
|-
|6
|אילנית
|אם ייפול הכוכב שלי
|יאיר רוזנבלום
|יאיר רוזנבלום
|יאיר רוזנבלום
|2
|-
|8
|יגאל בשן
|יהיה פעם טוב
|יגאל בשן
|יגאל בשן
|אלברט פיאמנטה
|3
|-
|2
|האחים והאחיות
|אהבה ראשונה
|לאה גולדברג
|גידי קורן
|נורית הירש
|4
|-
|5
|מתי כספי
|נח
|יורם טהרלב
|מתי כספי
|מתי כספי
|5
|-
|12
|סילבן ויאיר
|שיר לאבא ואמא
|יאיר קלינגר
|יאיר קלינגר
|ירון גרשובסקי
|6
|-
|1
|דורית ראובני
|לילו של אליהו הנביא
|נתן אלתרמן
|יאיר מילר
|משה וילנסקי
|7
|-
|4
|מיכל טל
|לא אוותר
|אבינעם קורן
|רוני וייס
|אלכס וייס
|8
|-
|7
|הנשמות הטהורות
|שניים
|שמעון ספיר
|נתן כהן
|אלברט פיאמנטה
|9
|-
|11
|אילנה רובינא
|נערי
|נתן יונתן
|מוני אמריליו
|אריה לבנון
|10
|-
|9
|נתנאלה
|שיר היונה
|שמרית אור
|מתי כספי
|מתי כספי
|11
|-
|3
|בעז שרעבי
|לפעמים אני מרגיש שאני צריך כנפיים
|יורם טהרלב
|יאיר רוזנבלום
|יאיר רוזנבלום
|12
|}

== החלק האמנותי ==
בחלק האמנותי הופיעו הגשש החיוור עם השיר "אף אחד לא קם", שכתב יוסי בנאי ללחן ולעיבוד של יצחק גרציאני. עוד הופיעה להקת כוורת עם השירים "יו יה", "נתתי לה חיי" ו"הורה היאחזות".

==קישורים חיצוניים==
* [http://www.festi.co.il פסטיבל הזמר והפזמון], באתר הפסטיבלים
* 
* 

== הערות שוליים ==

קטגוריה:1974 במוזיקה
קטגוריה:1974 בישראל
1974
זמר ופזמון
גביע הפדרציה 2018

גביע הפדרציה 2018 היא התחרות ה-56 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2018 והגמר נערך בנובמבר 2018.

==מתכונת התחרות==
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2018.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | צ'כיה 3
! colspan="2" align="center" | ארנה 02, פראג, צ'כיה 11-10 בנובמבר 2018 משטח קשה 
! colspan="5" align="center" | ארצות הברית 0
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || ברבורה סטרוסובה || ||6||6||6 
|-
| || סופיה קנין|| ||7||1 || 4 
|-bgcolor= #EAE3D8
! rowspan="2"| 2
| || קטרינה סיניאקובה|| ||6 ||7|| 
|- bgcolor= #EAE3D8 
| || אליסון ריסקה || ||3||6|| 
|-
! rowspan="2"| 3 
| || קטרינה סיניאקובה|| ||7||5||7 
|-
| ||סופיה קנין || ||5 ||7||5 
|-bgcolor= #EAE3D8
! rowspan="2"| 4
| || ברבורה סטרוסובה|| || || || 
|-bgcolor= #EAE3D8
| || אליסון ריסקה|| || || || 
|-
! rowspan="2"| 5
| ||קטרינה סיניאקובה/ברבורה קרייצ'יקובה || || || || 
|- 
| ||דניאל קולינס/ניקול מליחאר || || || || 
|}

===העברות לקראת שנת 2019===
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':
* ו נותרו בבית עולמי א'
* ו עלו לבית העולמי א'
* ו ירדה לבית העולמי ב'

==ישראל בתחרות==
בנבחרת השתתפו ולדה אקשיברובה, לינה גלושקו ויוליה גלושקו. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה ב' נערכו באתונה. הנבחרת סיימה את הבית במקום השני. כתוצאה מכך הנבחרת נותרה באזור אירופה/אפריקה ב'.

==קישורים חיצוניים==

* [https://web.archive.org/web/20221203143236/https://www.billiejeankingcup.com/en/draws-results/tie.aspx?id=W-FC-2018-WG-M-CZE-USA-01 נתוני משחק הגמר]

קטגוריה:תחרויות טניס ב-2018
קטגוריה:גביע הפדרציה
קטגוריה:תחרויות גביע הפדרציה בארצות הברית
קטגוריה:תחרויות גביע הפדרציה בצרפת
קטגוריה:תחרויות גביע הפדרציה בגרמניה
קטגוריה:תחרויות טניס בצ'כיה
קטגוריה:מינסק: ספורט
קטגוריה:תחרויות ספורט בבלארוס
קטגוריה:תחרויות טניס בבלארוס
קטגוריה:2018 בארצות הברית
קטגוריה:קרוליינה הצפונית: ספורט
שון אופריי

שון אופריי (באנגלית: Sean O'Pry; נולד ב-5 ביולי 1989) הוא דוגמן אמריקאי.

==ביוגרפיה==
אופריי נולד בג'ורג'יה, והתגלה ב-2006 באמצעות תמונה מנשף בבית ספרו שפורסמה במייספייס. לאחר מכן כיכב בקמפיינים של ג'ורג'ו ארמני, ורסצ'ה, דולצ'ה וגבאנה ו-H&M, הופיע בתצוגות אופנה בין היתר של ז'יבנשי ואיב סן-לורן.

ב-2007 נבחר ל"גבר העונה" (Man of the Season) של המגזין "GQ". ב-2009 הוא דורג כאחד הדוגמנים המצילחים בעולם על ידי המגזין "פורבס". השתתף בקליפ של מדונה לשיר Girl Gone Wild ובקליפ של טיילור סוויפט לשיר Blank Space.

==קישורים חיצוניים==

==הערות שוליים==

קטגוריה:דוגמנים אמריקאים
קטגוריה:אמריקאים שנולדו ב-1989
פסטיבל הזמר והפזמון 1977

פסטיבל הזמר והפזמון 1977 הייתה תחרות שירים ששודרה בקול ישראל ובערוץ הראשון.

התחרות התקיימה במוצאי שבת, ט"ו באדר, 5 במרץ 1977, בבנייני האומה בירושלים בהנחיית רבקה מיכאלי. המנצח על התזמורת היה יצחק גרציאני והמפיק היה חנוך חסון.

השיר שזכה בתחרות הוא "רקפת" בביצוע רוחמה רז. באותו ערב ירד שלג בירושלים והדרכים לבירה נחסמו. רק תושבי העיר הצליחו להגיע לפסטיבל והם גילו לוקאל פטריוטיזם ובחרו בשיר אותו פיזמה הזמרת המקומית רוחמה.

בתחרות בלטה הזמרת אילנה אביטל, שהייתה אז בגיל 17, וזכתה במקום השלישי עם השיר "אותך", שזכה לאחר מכן להצלחה.

== השירים המשתתפים ==
{| class="wikitable sortable"
!סדר
!שם המבצע
!שם השיר
!מילים
!לחן
!עיבוד
!מקום
|-
|1
|דודו זכאי
|אחר הצהרים של שבת
|יובל בן עוזר
|יובל בן עוזר
|אילן מוכיח
|8
|-
|2
|נאוה ברוכין
|במקום אחר
|עדנה פלג
|מיכל היינברג
|אלדד שרים
|10
|-
|3
|צוות הווי חיל האוויר
|בתוך
|יעל טבת קלגסבלד
|יאיר רוזנבלום
|יאיר רוזנבלום
|4
|-
|4
|חדוה כהן
|משהו מוכרח להשתנות
|אליעוז רבין
|ג'ני רבין
|בני נגרי
|5
|-
|5
|אלי גורנשטיין
|הלילה עבר
|אליעוז רבין
|רוני וייס
|רוני וייס
|9
|-
|6
|אילנה אביטל
|אותך
|שייקה פייקוב
|שייקה פייקוב
|אלדד שרים
|3
|-
|7
|דני גולן
|חורף
|יואל ריפל
|קובי אשרת
|קובי אשרת
|6
|-
|8
|האחים והאחיות
|פתאום נפל עלי אביב
|אילן גולדהירש
|גדעון קורן
|מרטין מוסקוביץ'
|2
|-
|9
|יהודית רביץ
|סליחות
|לאה גולדברג
|עודד לרר
|יצחק גרציאני
|7
|- style="font-weight:bold; background:gold;"
|10
|רוחמה רז
|רקפת
|תלמה אליגון-רוז
|מוני אמריליו
|מוני אמריליו
|1
|}

==קישורים חיצוניים==
* [http://www.festi.co.il פסטיבל הזמר והפזמון], באתר הפסטיבלים
* 
* 
* 

== הערות שוליים ==

קטגוריה:1977 במוזיקה
קטגוריה:1977 בישראל
1977
זמר ופזמון
ביתילי

ביתילי היא רשת קמעונאית ישראלית לעיצוב הבית. נכון לשנת 2018, לרשת 12 סניפים. מאז 2022 הרשת נמצאת בבעלות החברה הציבורית "מולטי ריטייל גרופ".

==היסטוריה==
הרשת נוסדה בשנת 1986 על ידי חיים איתני וחברת שטיחי כרמל. חנותה הראשונה הוקמה מול אצטדיון רמת גן, כמרכז לעיצוב הבית בו ניתן לרכוש ריהוט, כלי בית ואביזרי עיצוב תחת קורות גג אחת. היא נחנכה ביוני 1986. במאי 1989 פתחה הרשת חנות ענק גם בירושלים, בבית מצפה ברחוב יפו.

ביולי 1990 פרקו אברהם יוסף שפירא וחיים איתני את השותפות שלהם ברשת השיווק של שטיחי כרמל, שהייתה לה רשת חנויות ברחבי המדינה. במסגרת ההסכם עברה הבעלות המלאה על רשת ביתילי לחיים איתני ומשפחתו וחברת השיווק של שטיחי כרמל עברה לבעלות שפירא. במהלך שנת 1993 נקלע חברת שטיחי כרמל לקשיים ומונה לה כונס נכסים, במקביל החלה משפחת איתני בהקמת רשת של חנויות שטחים בשם רשת שטיחי ביתילי. הרשת החלה לפעול בסוף אותה שנה עם כ-20 סניפים, חלקם סניפים שהיו קודם של רשת שטיחי כרמל. מפעל שטחי כרמל הועמד למכירה ואחר כך משפחת איתני רכשה אותו והחלה להפעיל אותו שוב.

בשנת 1996 לרשת ביתילי היו 9 סניפים ברמת גן, ראשון לציון, כפר-סבא, ירושלים, באר-שבע, חיפה, צומת בילו, חדרה ונתניה. ומחזור המכירות השנתי של החברה עמד על כ-90 מיליון שקל. בסוף אותה שנה הודיעה על תוכנית לביצוע הנפקה ראשונה לציבור בבורסה, הקמת מפעל לייצור רהיטים ועל הקמת סניף בעמאן, עם שותף ירדני. באותה עת גם הקימה חנות ענק במתחם ירקונים, במבנה ששכרה מאיש העסקים קובי מימון, אולם נאלצה לפנות והרוס אותה לאחר כ-5 שנים, בעקבות צו בית המשפט, לאחר שהמבנה נבנה ללא היתר ואישור לשימוש חורג על קרקע חקלאית ובסטייה מכל התוכניות החלות על האזור.

ביוני 1997 הונפקה הרשת ב וגייסה עשרה מיליון שקל. ב-1999 העבירה משפחת איתני את הבעלות על מפעל שטחי כרמל, ומפעל שטחים נוסף שרכשה "שטיחי ברקן", לבעלות חברת "ביתילי". במאי 2004 שם החברה הציבורית "ביתילי" שונה לכרמל אחזקות, ובשנת 2015 נמחקה מהמסחר בבורסה.

באפריל 1999 רכשה ביתילי את חלקו של קיבוץ הזורע במפעל ורשת הרהיטים "שמרת הזורע". אך כעבור שישה חודשים מכרו חזרה את המוצג "רהיטי הזורע" לקיבוץ שמרת ומשפחת ויסמן, שביקשו להמשיך להפעיל את רשת הרהיטים תחת השם "שמרת הזורע". ביוני 1999 רכשה ביתילי את חברת איקו עיצובים, יצרנית ומשווקת רהיטי ילדים.

ביולי 2003 מוזגה הרשת עם רשת איי.די.דיזיין שהייתה בבעלות חברת פישמן רשתות, אך המיזוג היה ברמה התפעולית ואי.די. דיזיין המשיכה להפעיל את חנויותיה תחת שם זה. הממונה על ההגבלים העסקיים אישר את המיזוג באוגוסט 2003. משפחת איתני הקימה יחד עם פישמן את חברת א.פ עיצובים כשותפות המחזיקה ברשתות הריהוט ביתילי, אי.די דיזיין,Rich & Taylor, וברשת URBAN שהחליפה את רשת My home page שנסגרה.

ב-7 באפריל 2010 נקבע כי לביתילי, וחברות נוספות קיימת אחריות ברצח תמר ברז, והן תפצנה את משפחתה ב-2.5 מיליון שקל בגין ניהול לקוי, סבל וקיצור תוחלת חיים. בערעור החברות לבית המשפט העליון הוחלט, על דרך הפשרה, להפחית את סכום הפיצוי ב-50%.

במרץ 2022 אשירה רשות התחרות את רכישת רשת ביתילי, כולל מפעל הרהיטים שלה, בידי חברת מולטי ריטייל גרופ, תמורת כ-100 מיליון ש"ח. מולטי ריטייל גרופ היא בעלת הרשת המתחרה "אייס" והרשתות "ביתילי", "אורבן" ו"איי.די.דיזיין" הפכו לחברות בת שלה

==פעילות==
ביתילי מונה, נכון ל-2021, 12 סניפים ברחבי ישראל, הכוללים גם סניף עודפים אחד. ברשת נמכרים ריהוט ביתי, חפצי נוי לבית, מיטות ומזרנים, אביזרי תאורה, שטיחים, ריצוף פרקט ועוד.

==קישורים חיצוניים==
* 

==הערות שוליים==

קטגוריה:רשתות ריהוט
קטגוריה:רשתות שיווק בישראל
קטגוריה:ישראל: חברות שהוקמו ב-1986
DUKW

DUKW (מכונה באנגלית: Duck, בעברית: ברווז) הוא כלי רכב אמפיבי, הנעה 6x4, מתוצרת יצרנית הרכב הכבד האמריקאית "Yellow/GMC Truck and Coach
Chevrolet" (משנת 1943 לאחר השתלטות ג'נרל מוטורס על החברה, החברה הייתה קרויה "GM Truck & Coach Division") אשר יוצר בארצות הברית בין השנים 1942–1945. 

דגם ה-"DUKW" היא גרסה אמפיבית של המשאית GMC CCKW 2½-ton 6x6 truck .

דגמי "DUKW" שירתו בצבא ארצות הברית ובצבאות בעלי בריתה של ארצות הברית במלחמת העולם השנייה ובמלחמת קוריאה.

במלחמת העולם השנייה תרמו דגמי ה-"DUKW" למאמץ המלחמתי בקרבות: הפלישה לנורמנדי, קרב שפך הסכלדה, "Operation Veritable" , ו-"Operation Plunder" .

=="DUKW"==

* הנעה 6x4
* 6 צמיגים : 4 אחוריים
* 2-3 אנשי צוות כולל נהג
* מטען: נוסעים - 2 (כולל אנשי צוות) או 2,300 ק"ג
* טווח נסיעה ביבשה: 640 ק"מ
* יחס משקל / כוח - 14
* חימוש: מקלע כבד M2 בראונינג או לחלופין תותח 105 מ"מ מסוג "HM2"

===פירוש (באנגלית) ראשי התיבות של דגם ה-"DUKW"=== 
(נקבע על ידי היצרן "ג'נרל מוטורס")
* D" - Designed in 1942"
* U" - Utility"
* K" - All-wheel drive"
* W" - Dual-tandem rear axles"

==מדינות שרכשו את דגם "DUKW"==
* ארצות הברית 
* אוסטרליה - 535 יחידות
* ברזיל
* קנדה - 800 יחידות
* צרפת
* הפיליפינים
* הרפובליקה הדומיניקנית
* עיראק
* ברית המועצות - 586 יחידות
* בריטניה - 2,000 יחידות

==ייצור דגם "DUKW"==
* 1942 - יוצרו 2,000 יחידות
* 1943 - יוצרו 4,053 יחידות
* 1944 - יוצרו 11,316 יחידות
* 1945 - יוצרו 21,247 יחידות

== תמונות ==
<gallery mode="packed" heights="120">
קובץ:DUKW 4.jpg | דגם "DUKW" 
קובץ:DUKW 3.jpg | דגם "DUKW" 
קובץ: DUKW 2.jpg | דגם "DUKW" 
קובץ:DUKW 1.jpg | דגם "DUKW" 
קובץ: Samochód pływający BAW.jpg | דגם "DUKW" 
קובץ:DUKW.Thames.Canthusus.jpg | דגם "DUKW" בגרסה אזרחית בלונדון, בריטניה
קובץ:Liverpool DUKW Splashdown.jpg | דגם "DUKW" בגרסה אזרחית בליברפול, בריטניה
קובץ:DuckTourBoston.agr.jpg | דגם "DUKW" בגרסה אזרחית בבוסטון, ארצות הברית
</gallery>

==ראו גם==
* כלי רכב אמפיבי
* M520 Goer

==קישורים חיצוניים==

* 
* 
* 

== הערות שוליים ==
 

קטגוריה:כלי רכב צבאיים
קטגוריה:כלי רכב שהושקו ב-1942
קטגוריה:רכבי GMC
קטגוריה:כלי רכב אמריקאיים
קטגוריה:רכבי שטח ופנאי גדולים
קטגוריה:צבא ארצות הברית - כלי רכב
קטגוריה:כלי רכב אמפיביים
קטגוריה:אמצעי לחימה אמריקאיים במלחמת העולם השנייה
ניקולאי קומליצ'נקו

ניקולאי ניקולאייביץ' קומליצ'נקו (ברוסית: Никола́й Никола́евич Комличе́нко; נולד ב-29 ביוני 1995, פלאסטונובסקאיה, מחוז המשנה דינסקוי, מחוז, קרסנודר, רוסיה) הוא כדורגלן רוסי, חלוצה של רוסטוב מליגת העל הרוסית. הוא מושאל מדינמו מוסקבה.

== קריירה ==
הוא נולד בכפר במחוז קרסנודאר ביוני 1995 לאביו, ניקולאי אנטולייביץ', שהיה שחקן נודע בקבוצות דרוז'בה מייקופ ובקובאן.

=== קריירת מועדונים ===
הוא למד בבית הספר לכדורגל של קרסנודאר וב-2013 הופיע לראשונה בהרכב קבוצת המילואים קרסנודאר-2. ב-17 במרץ 2014 עלה במדי הקבוצה הבוגרת במשחק של ליגת העל הרוסית בכדורגל נגד טום טומסק (1:1).

בקיץ 2016 הושאל לקבוצת סלובן ליברץ מליגת העל הצ'כית למשך עונה אחת. הוא הופיע במדיה 12 משחקים והבקיע 3 שערים. בסוף 2016 חזר לרוסיה.
אך לא הרשים במחנה האימונים והושאל שוב לקבוצה צ'כית, הפעם למלאדה בולסלאב. ב-23 בספטמבר 2018 הבקיע את השער העשירי שלו במדי הקבוצה וניצב בראש טבלת מלכי השערים של הליגה הצ'כית, לעונת 2018/2019. בפתח עונת 2019/2020 הבקיע לראשונה 4 שערים במשחק במחזור השביעי של הליגה הצ'כית והוכתר למלך השערים בליגה הצ'כית משהבקיע 10 שערים ב-15 משחקים.

בינואר 2020 עבר לדינמו מוסקבה תמורת 3.5 מיליון יורו לתקופה של 4.5 שנים. את הופעת הבכורה ערך בדרבי נגד ספרטק מוסקבה, ב-29 בפברואר 2020. את שער הבכורה במדי דינמו הבקיע במשחק המחזור ה-21 נגד טמבוב, ב-7 במרץ 2020.

=== קריירה בנבחרת ===
בשנת 2014 הופיע בשתי משחקים במדי נבחרת רוסיה בכדורגל עד גיל 19 והבקיע 2 שערים. הוא הוזמן לנבחרת הנוער ומאז משחק במדיה. באוקטובר 2019 הוזמן לראשונה להרכב הנבחרת הבוגרת ואת הופעת הבכורה שלו ערך בניצחון נבחרתו על 4:0 במשחק מוקדמות יורו 2020 שנערך באצטדיון לוז'ניקי ב-10 באוקטובר 2019.

את שער הבכורה הבקיע במשחק מוקדמות יורו 2020 נגד ב-19 בנובמבר 2019 בהופעתו השלישית במדי הנבחרת.

== קישורים חיצוניים ==

==הערות שוליים==

קטגוריה:חלוצי כדורגל רוסים
קטגוריה:כדורגלנים רוסים
קטגוריה:כדורגלני קרסנודאר
קטגוריה:כדורגלני צ'רנומורץ נובורוסיסק
קטגוריה:כדורגלני סלובן ליברץ
קטגוריה:כדורגלני מלאדה בולסלאב
קטגוריה:כדורגלני דינמו מוסקבה
קטגוריה:רוסים שנולדו ב-1995
קורין הארדי

קורין הארדי (באנגלית: Corin Hardy, נולד ב-6 בינואר 1975) הוא במאי קולנוע בריטי. ידוע בעיקר בשל כך שהיה לבמאי סרט האימה שובר הקופות "הנזירה" שיצא לאקרנים ב-7 בספטמבר 2018, וגרף סכום של 347.5 מיליון דולר.

בנוסף להיותו במאי הסרט "הנזירה", היה לבמאי הסרט "The Hallow", שיצא לאקרנים בשנת 2015.

== רקע וקריירה ==
קורין הארדי נולד ב-7 בינואר 1975, את הקריירה שלו בתור במאי קולנוע החל עוד בראשית שנות חייו, בהן היה לבמאי שמונת הסרטים שהוציא ביחד עם כמה מחבריו. בשנת 2015, ביים את הסרט "The Hallow".

בשנת 2018, פרץ לתודעה בתור במאי הסרט "הנזירה" שיצא כסרט החמישי ביקום הקולנועי של לזמן את הרוע, ובפועל, כסרט הראשון על פי ציר הזמן הזמן שפורסם. הסרט הפך לסרט האימה ה-6 הרווחי ביותר בכל הזמנים, כאשר גרף סכום כולל של 365.1 מיליון דולר.

== פילמוגרפיה ==
=== סרטים ===
{| class="wikitable"
!שנה
!שם הסרט
!הערות
|-
|2015
|The Hallow
| rowspan="3" |במאי
|-
|2018
|הנזירה
|}

=== טלוויזיה ===
{| class="wikitable"
|+
!שנה
!סדרה
!
|-
|2020
|כנופיות לונדון
|במאי
|}

== קישורים חיצוניים ==
* 

== הערות שוליים ==

קטגוריה:במאי קולנוע בריטים
קטגוריה:במאי טלוויזיה בריטים
קטגוריה:במאי וידאו קליפים אנגלים
קטגוריה:בריטים שנולדו ב-1975
מחסני תאורה

מחסני תאורה היא רשת קמעונאות ישראלית המשווקת מוצרי תאורה. הרשת נוסדה בשנת 1997 ונכון לשנת 2018 היא מונה 46 סניפים.

==היסטוריה==
מחסני תאורה הוקמה על ידי האחים איציק ונרי חיימוב. האחים חיימוב הקימו בשנת 1994 את חברת "פאן טוז" שעסקה ביבוא ושיווק גופי תאורה לחנויות בתחום ולחנויות עשה זאת בעצמך. בשנת 1997 פתחו השניים את חנותם הראשונה בראשון לציון ובמקביל המשיכו לשמש כיבואנים בתחום. בשונה מחנויות תאורה שהיו קיימות אז בישראל וגודלן היה עד 50 מ"ר בממוצע, החנויות של הרשת החדשה השתרעו על שטח של 400 מ"ר בממוצע. מוצרי הרשת יוצרו בסין, זאת בניגוד למתחרים, מה שהעניק לרשת יתרון תחרותי במחיר.

בשנת 2002 רכשה מחסני תאורה את רשת התאורה "מטאור". שמנתה אז חמישה סניפים, מתוך כוונה להפעיל את מטאור כרשת חנויות הפונה לצד היוקרתי יותר. לאחר שרעיון זה לא צלח, הוסבו בהמשך חנויות מטאור לחנויות של מחסני תאורה. בשנה זו רכשו בעלי הרשת את חברת "דגן תאורה" שעסקה ביבוא ושיווק של מוצרי תאורה המיועדים למבנים כגון פארקים, אולמות ספורט, מרכזים מסחריים ועוד, תמורת 2.36 מיליון שקל.

בשנת 2002 מנתה הרשת 12 סניפים, בשנת 2014 מנתה הרשת 43 סניפים. נכון לשנת 2021 מונה רשת מחסני תאורה 49 סניפים ברחבי ישראל.

==קישורים חיצוניים==
* 
* 
* 

==הערות שוליים==

קטגוריה:רשתות שיווק בישראל
קטגוריה:ישראל: חברות שהוקמו ב-1997
Starstrukk

"Starstrukk" הוא סינגל שהוקלט על ידי הלהקה 3OH!3 בשיתוף עם הזמרת האמריקאית קייטי פרי. השיר יצא לאור ב-9 ביולי 2009, על ידי חברות התקליטים פוטו פיניש וקפיטול רקורדס, כסינגל השני מתוך אלבום השני, Want.

עם יציאתו נכנס השיר אל המקום ה-3 במצעד הסינגלים הבריטי.
== רקע וכתיבה ==
במקור יצא השיר ללא קייטי פרי, אך ב-8 בספטמבר 2009, יצאה גרסת רמיקס עם פרי. השיר נכתב על ידי שון פורמן ונת'ניאל מוטה והופק על ידי מאט סקוואייר.

הקליפ של השיר זכה להצלחה נאה וצבר 128 מיליון צפיות נכון לספטמבר 2018.

== הצלחה מסחרית ==
באוסטרליה זכה השיר למעמד של פלטינה כפולה על סך מכירות של 140,000 עותקים בסך הכול. בממלכה המאוחדת זכה השיר למעמד פלטינה על מכירות של 600,000 עותקים. בניו זילנד קיבל את תואר הזהב על מכירות של 15,000 עותקים.

בארצות הברית נמכר השיר בסדר גודל של 1,000,000 עותקים בסך הכול, ועל כך קיבל את תואר הפלטינה.

== קישורים חיצוניים ==

== הערות שוליים ==

קטגוריה:שירי 3OH!3
קטגוריה:שירי קייטי פרי
קטגוריה:שירים באנגלית
קטגוריה:שירים על מין מזדמן
קטגוריה:סינגלים בהוצאת קפיטול רקורדס
אוקראינה באירוויזיון למוזיקאים צעירים

אוקראינה נטלה חלק באירוויזיון למוזיקאים צעירים שלוש פעמים החל מהצטרפותה הראשונה ב-2008, כאשר אנה פדרובה נשלחה כנציגתה בתחרות לנגן בפסנתר. אוקראינה נעדרה מהתחרות 4 פעמים בשנים 2010, 2014, 2016, 2018.

==המבצעים והשירים שייצגו את אוקראינה באירוויזיון למוזיקאים צעירים==

{| class="wikitable sortable" style="font-size:90%; text-align: center;"
|- bgcolor="#ccccff"
! שנה
! מבצע
! כלי
! יצירות
! חצי גמר
! גמר
|-
|2008
|אנה פדרובה
|פסנתר
|1) (Sonata, Op. 57, I mv. (Ludwig van Beethoven 2) (Trois Valses Opus 70 N1 (Frédéric Chopin 3) (Trois Valses Opus 34 N3 (Frédéric Chopin
|לא העפילה לגמר
| X
|-
|2012
|בוהדן איבסיק
|כינור
|1)Tzigane by Maurice Ravel 2)Melody by Myroslav Skoryk
|לא העפיל לגמר
| X
|-
|2020
|
|
|
|
|
|}

==ראו גם==
* האירוויזיון למוזיקאים צעירים
* אוקראינה באירוויזיון
* אוקראינה באירוויזיון לרוקדים צעירים

== קישורים חיצוניים ==
* [http://www.youngmusicians.tv/ Eurovision Young Musicians]

קטגוריה:אירוויזיון למוזיקאים צעירים לפי מדינה
קטגוריה:אוקראינה: תרבות
ג'וזף מיפסוד

ג'וזף מיפסוד (באנגלית: Joseph Mifsud) הוא אקדמאי מלטזי, שמקושר לשירות ביון החוץ של רוסיה והיה מעורב במגעים עם ג'ורג' פפדופולוס היועץ למדיניות החוץ של נשיא ארצות הברית דונלד טראמפ. מאז נובמבר 2017 נעלמו עקבותיו. היה נשיאה הראשון של אוניברסיטת Euro-Mediterranean, שהוקמה בסלובקיה על ידי איחוד מדינות הים התיכון בשיתוף אוניברסיטת חיפה.

== ביוגרפיה ==
מיפסוד נולד וגדל באי מלטה, סיים תואר ראשון באוניברסיטת מלטה בשנת 1982. תואר שני באוניברסיטת פדובה שבאיטליה בשנת 1989 ודוקטורט באוניברסיטת המלכה בבלפסט בשנת 1995.

בין השנים 2008–2010 היה נשיאה הראשון של אוניברסיטת Euro-Mediterranean, שהוקמה בסלובקיה על ידי איחוד מדינות הים התיכון .

בין השנים 2012–2016 ניהל את "המכללה לדיפלומטיה של לונדון"

===קמפיין הבחירות של נשיא דונלד טראמפ===
ב-14 במרץ 2016 נפגש ברומא עם ג'ורג' פפדופולוס, אז יועץ למדיניות החוץ של דונלד טראמפ, והציע לו להעביר התכתבויות פרטיות וחומרים מפלילים על המועמדת הדמוקרטית, הילרי קלינטון. מיפסוד הציע לפפדופולוס את המידע לפני שנודע כי רוסיה פרצה למחשבי הוועדה הדמוקרטית הלאומית (DNC) , מידע שהודלף ביוני 2016 באתר DCLeaks .

ב-19 במרץ 2016 פרצה רוסיה גם לחשבון המייל של יושב-ראש הקמפיין של קלינטון, ג'ון פודסטה. מיפסוד נפגש שוב עם ג'ורג' פפדופולוס בלונדון ב-24 במרץ 2016, וב-26 באפריל. לפגישות אלו הצטרפה בחורה בשם "אולגה פולונסקיה". פפדופולוס יצר קשר עם פולונסקיה וביקש לתאם פגישה עם השגריר הרוסי בארצות הברית סרגיי קיסליאק.

ב-10 במאי 2016, ביקר ג'ורג' פפדופולוס בבר ברובע הדיפלומטי של לונדון בשכונת קנזינגטון, שוחח עם דיפלומט אוסטרלי וסיפר לו על המידע שיש לרוסים על הילרי קלינטון. לאחר שנודע ביוני 2016 כי רוסיה פרצה למחשבי הוועדה הדמוקרטית הלאומית (DNC) , הדיפלומט האוסטרלי סיפר על המפגש לשירות הביון החשאי האוסטרלי שהעביר אותו לארצות הברית. המידע הוביל לפתיחת חקירת FBI ב-31 ביולי 2016.

ב-27 בינואר 2017 נחקר פפדופולוס על ידי ה-FBI. בחקירה טען כי הקשר בינו לבין מיפסוד החל עוד לפני שהוא הצטרף לקמפיין טראמפ, ולא היה קשור לעבודתו עבור טראמפ במהלך הבחירות.

בפברואר 2017 מחק פפדופולוס את חשבון הפייסבוק שלו, שכלל עדויות להתכתבויות בינו לבין פרופסור מיפסוד. פפדופולוס נקט צעד זה יממה לאחר שהיועץ לביטחון לאומי של טראמפ, הגנרל מייקל פלין, התפטר מהבית הלבן על רקע חקירת השיחות שקיים עם שגריר רוסיה בנוגע לסנקציות לפני כניסת טראמפ לבית הלבן.

ב-5 באוקטובר 2017 הודה פפדופולוס ששיקר לאנשי ה-FBI בחקירתו הקודמת ולא מסר מידע על מפגשים עם פרופסור מיפסוד, המקורב לקרמלין ששיתף אותו במידע על המידע המפליל לכאורה על אודות קלינטון. הוגש נגדו כתב אישום בגין מסירת תצהיר כוזב.

בספטמבר 2018 התגלה כי מיפסוד נעדר, וייתכן שמת.

==ראו גם==
* ג'ורג' פפדופולוס
* מייקל פלין
* הבחירות לנשיאות ארצות הברית 2016
* התערבות רוסיה בבחירות לנשיאות ארצות הברית ב-2016

==קישורים חיצוניים==
* 
* 

==הערות שוליים==

קטגוריה:נשיאות דונלד טראמפ: אישים
קטגוריה:מרגלים שריגלו למען רוסיה
קטגוריה:התערבות רוסיה בבחירות לנשיאות ארצות הברית ב-2016: אישים
קטגוריה:מלטזים
קטגוריה:אישים שנעלמו
קטגוריה:ילידי 1960
קטגוריה:נפטרים ב-2017
כשהגברים רוקדים

"כשהגברים רוקדים" הוא שיר שהוקלט על ידי הזמרת הישראלית ירדנה ארזי, ביחד עם הזמרת-יוצרת הישראלית דנה אינטרנשיונל. השיר יצא לאור ב-7 ביולי 2012, בהוצאת חברות התקליטים הליקון ו-NTE, כסינגל שלא מתוך אלבום וכדואט הראשון של השתיים.

השיר כבש את פסגות המצעדים של רשת ג', רדיו אמצע הדרך ומדיה פורסט.

== רקע וכתיבה ==
השיר נכתב על ידי יואב גינאי, הולחן על ידי יהודה פוליקר והופק על ידי דור דקל. על שיתוף הפעולה עם ירדנה ארזי אמרה דנה אינטרנשיונל כי: "לאורך השנים חשבתי שירדנה היא יפהפייה ומתנשאת, אבל אני חייבת להודות שהמפגש באולפן היה אחד המפתיעים שחוויתי בקריירה".

יוסי חרסונסקי הפנה כלפי השיר ביקורת חיובית ואף העניק לו שלושה וחצי כוכבי זהב מתוך חמישה בסך הכל.

== וידאו קליפ ==
טרם הוציאו השתיים את הווידאו קליפ המלא של השיר, העלתה ירדנה ארזי לערוץ היוטיוב שלה את האודיו של השיר, המציג את עטיפתו של הסינגל ואת אורכו. נכון לספטמבר 2018, מונה הצפיות של האודיו עומד על כ-130 אלף צפיות.

עם השיר הופיעו השתיים בתל אביב-יפו, וההופעה עלתה ליוטיוב בשנת 2014.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|7 ביולי 2012
|הזרמת מוזיקה • הורדה דיגיטלית • תקליטור
|הליקון • NTE
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי ירדנה ארזי
קטגוריה:שירי דנה אינטרנשיונל
קטגוריה:דואטים
קטגוריה:שירים בעברית
קטגוריה:שירים שנכתבו על ידי יואב גינאי
קטגוריה:שירים שהולחנו על ידי יהודה פוליקר
קטגוריה:שירים שהופקו על ידי דור דקל
קטגוריה:שירים על ריקודים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
קטגוריה:סינגלים בהוצאת NTE
השותף (סרט)

"השותף" (ברוסית: Напарник) הוא סרט קולנוע רוסי מסוגת הקומדיה, בבימויו של אלכסנדר אנדריושצ'נקו, שהוקרן לראשונה ב-14 בספטמבר 2017. הסרט קיבל ביקורות מעורבות, ששיבחו את משחקו של סרגיי גרמאש, אך ביקרו את העלילה הצפויה.

זהו הסרט הראשון בהיסטוריה של הקולנוע הרוסי, שבו יושמה טכנולוגיית לכידת תנועה, שבזכותה ניתן היה ליצור מודל מחשב של דמות, המורכבת משחקן חי (אלכסנדר פטרוב) עם קול והבעות פניו של סרגיי גרמש.

== תקציר עלילת הסרט ==
הסיפור מתרחש בעיר ולדיווסטוק. מייג'ור חרומוב, שרק השתחרר מהכלא, אחרי שהתעצבן על קטיה הפרקליטה, יוצא למשימה מיוחדת לחסל את מנהיג הטריאדה הסינית, המכונה "הדרקון". לאורך הדרך הוא מבקר את מגדת העתידות, שאחרי שיחה קשה איתה, היא מאיימת להטיל על חרומוב קללה, אבל הוא לא מאמין בזה. אבל בסופו של דבר, הקללה מתגשמת: חרומוב חוטף כדור תועה ובמהלך האשפוז נשמתו מועברת לתוך גוף ילד, שאמו היא קטיה.

כדי להחזיר את חרומוב לגופו המקורי, חרומוב הילד מבין שהוא חייב להשלים את המשימה בשיתוף פעולה עם אביו של הילד, אולג, שוטר מקוף כושל במשטרת ולדיווסטוק. הדבר הראשון שהם עושים, הם לוקחים בשבי זונה שלה קשרים עם "הדרקון". לאחר שהם מקבלים ממנה את כתובת המחסה שלו הם עולים על ספינת הימורים בבעלותו ושם היה נדמה שהם תפסו אותו, אבל הכול מתהפך: "הדרקון" הוא כלל לא אישיות פלילית, אלא רק שחקן שהושכר לגלם את התפקיד.

השניים מחליטים להבין מי הוא באמת "הדרקון". הם משתמשים בטלפון של "הדרקון" ויוצאים לחפש אותו. בדרכם הם מוצאים עצמם בתאונה ולמחרת בבוקר הם מתעוררים בבניין נטוש. בסופו של דבר מופיעה ארוסתו לשעבר של חרומוב, ליודה, אשר חושפת את כל המזימה: "הדרקון" מעולם לא היה קיים אלא הומצא על ידי ליודה לצורך נקמה. מסתבר שלפני 20 שנה, מייג'ור זרק אותה ומאז היא שומרת לו טינה. מיד לאחר מכן היא יורה לעצמה ברגל ומאלצת את אולג לקחת את האקדח. כוחות משטרה פורצים למקום ומגלים את ליודה הפצועה, עם אולג החמוש. חרומוב ואולג נאלצים לברוח.

הם גונבים מכונית בעוד חרומוב מאחורי ההגה, אולג דורך על דוושת הגז. כשהם מגיעים לבית החולים, מתרחש השינוי העיקרי וחרומוב מתעורר בגופו המקורי. הסרט מסתיים כשאולג וחרומוב הופכים לשותפים אמיתיים.

== צוות השחקנים ==

== הפקה ==
צילומי הסרט נערכו במזרח הרחוק הרוסי בעיר ולדיווסטוק.

== קישורים חיצוניים ==

* [https://www.youtube.com/watch?v=oWHtDj3HHvI הסרט המלא] בערוץ הווידאו של אולפני CTB ביוטיוב

== הערות שוליים ==

קטגוריה:ולדיווסטוק בקולנוע
קטגוריה:סרטי 2017
קטגוריה:סרטי בית סוהר
קטגוריה:סרטי בלשים
קטגוריה:סרטי הרפתקאות רוסיים
קטגוריה:סרטי סמים רוסיים
קטגוריה:סרטי פנטזיה רוסיים
קטגוריה:סרטי פשע רוסיים
קטגוריה:סרטי קומדיה רוסיים
קטגוריה:סרטי קומדיית פשע
קטגוריה:סרטים במנדרינית
קטגוריה:סרטים ברוסית
קטגוריה:סרטים רוסיים
קטגוריה:ערוץ CTC: סרטים
אירוויזיון לרוקדים צעירים 2005

האירוויזיון לרוקדים צעירים 2005 היא התחרות ה-11 של האירוויזיון לרוקדים צעירים. פולין אירחה את התחרות בתיאטרון הלאומי של ורשה .

== פורמט ==
המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.

=== השופטים ===
המנצח נבחר לאחר הצבעת השופטים. השופטים שהצביעו הם:
* - מאיה פליטסקבה
* - אירק מוקחאמדוב
* - הכומר קשישטוף
* - ג'יגי קאקיאלנו
* - ג'ורמה אוטאנין
* - אמיל וסולובסקי

== מדינות משתתפות ==
13 מדינות השתתפו בתחרות. להלן המדינות שלא העפילו לגמר:
{| class="wikitable sortable"
!מדינה
!אמן
!ריקוד
!כוריאגרף
|-
| קפריסין
|יואנה אברם
|"La Bayadère"
|נ. מרקובה ומ. פטיפה
|-
| נורווגיה
|פרנסיסקה סוינאל
|"Le Corsaire
|מ. פטיפה
|-
| סלובניה
|אלנה מדיץ'
|"Paquita V"
|מ. פטיפה
|}

=== גמר ===
אל הגמר העפילו 10 מדינות.

{| class="wikitable sortable"
!מקום
!מדינה
!אמן
!ריקוד
!כוריאגרף
|-style="font-weight:bold; background:gold;"
|1
| הולנד
|מילו ניונס
|"Snakesense"
|ר. ואן ברקל
|-style="font-weight:bold; background:silver;"
|2
| פולין
|אלנה קפוראיינה ומיכאל ווילוט
|"May I have a dance"
|ר. קומוסה
|-style="font-weight:bold; background:#CC9966;"
|3
| בלגיה
|מרג'ורי לנין
|"Esmeralda"
|מ. פטיפה
|-
| -
| צ'כיה
|שרה פברובה ופאבל פובראזניק
|"Paganini Pas de Deux"
|ו. שחנידרובה
|-
| -
| פינלנד
|ריקו לפובולקו ומיקו למפינן
|"Could you take some of my weight...?"
|ט. שארנין
|-
| -
| יוון
|אלנה אנדריאודי
|"Don Quixote"
|מ. פטיפה
|-
| -
| לטביה
|סבינה גורבסקה
|"Paquita"
|מ. פטיפה
|-
| -
| רומניה
|רוברט סטפאן אנצ'ה
|"Variation of "Le Corsaire"
|מ. פטיפה
|-
| -
| שוודיה
|דניאל רוזנגרן
|"Grand Pas Classique"
|ו. גסובסקי
|-
| -
| הממלכה המאוחדת
|אלכס ג'ונס
|"Impossible Self"
|ל. קינג
|}

== קישורים חיצוניים ==
* 

== הערות שוליים ==

2005
קטגוריה:ורשה
קטגוריה:2005
קטגוריה:פולין: תרבות
The Conjuring 2 (פסקול)

The Conjuring 2: Original Motion Picture Soundtrack הוא פסקול סרט האימה העל-טבעי האמריקאי "לזמן את הרוע 2" (2016), שהולחן על ידי המלחין ומפיק הסרטים האמריקאי ג'וסף בישארה. הפסקול יצא לאור ב-3 ביוני 2016, על ידי חברת התקליטים ווטר-טאוור מיוזיק.

The Conjuring 2 הוא הפסקול הרשמי של סרט האימה העל-טבעי שובר הקופות "לזמן את הרוע 2" (2016), שיצא לאקרנים ארבעה ימים לאחר צאתו, והוא הפסקול השלישי והאחרון אותו מלחין בישארה עבור היקום הקולנועי של לזמן את הרוע, כאשר הקודם היה Annabelle, שהיה לפסקול הסרט "אנאבל" (2014).

== רקע והלחנה ==
בתוך הפסקול בדומה לראשון The Conjuring ולשני Annabelle, נכללים שירים מסוגת המוזיקה האלקטרונית ומסוגת המוזיקה הקלאסית. כל שירי הפסקול הולחנו על ידי המלחין ומפיק הסרטים האמריקאי ג'וסף בישארה. השיר "Enfield Opening", מהווה כשיר הפותח את הפסקול ואת הסרט "לזמן את הרוע 2" (2016), והשיר "New Beginnings", סוגר אותם.

הפסקול הועלה לרשתות הזרמת המדיה כגון ספוטיפיי ואפל מיוזיק, ולאחר מכן יצא גם על גבי תקליטור.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:פסקולים מ-2016
קטגוריה:פסקולי היקום הקולנועי של לזמן את הרוע
קטגוריה:פסקולי סרטים
קטגוריה:פסקולים באנגלית
פראניו קליין

פְרָאנְיוֹ קְלָיין (בקרואטית: Franjo Klein; 17 באוקטובר 1828, וינה, האימפריה האוסטרו-הונגרית - 26 באוגוסט 1889, זאגרב, האימפריה האוסטרו-הונגרית) היה אדריכל קרואטי ממוצא אוסטרי, מבולטי האדריכלים באזור קרואטיה ככלל וזאגרב בפרט במחצית השנייה של המאה ה-19 אשר תכנן בין השאר את מבנה בית הכנסת בזאגרב.

== קורות חיים ==
פראניו קליין נולד בווינה במשפחה אוונגליסטית. הוא למד שנתיים באקדמיה לאמנויות יפות בווינה וב-1851 עזב את לימודיו, היגר לשטחי ממלכת קרואטיה, התגייס לצבא האוסטרי ועבד כמנהל עבודה בבניין בערים שונות. הוא החל בתכנון מבני דת בביילובאר וביישובים סמוכים. ב-1859 הוצב בזאגרב. קליין פתח משרד לתכנון אדריכלי ובמהלך פעילות המשרד שנמשכה עד 1878 תכנן את קתדרלת ההשתנות של הכנסייה האורתודוקסית הסרבית בזאגרב, את בית הכנסת בזאגרב, את מכון המוזיקה של קרואטיה ואת מבנה בנק ההשקעות של קרואטיה. כן תכנן מספר בתי מגורים לבני השכבות האמידות שבעיר.

פראניו קליין הלך לעולמו בזאגרב ב-1889 והוא בן 60, והובא לקבורה בבית הקברות מירוגוי. ב-2014 הוצב שלט הנצחה לזכרו בכנסיית "עליית מרים" בזאגרב.

==קישורים חיצוניים==

==הערות שוליים==

קטגוריה:זאגרב: אישים
קטגוריה:אדריכלים קרואטים
קטגוריה:אישים הקבורים בבית הקברות מירוגוי
קטגוריה:ילידי 1828
קטגוריה:נפטרים ב-1889
קוסובו באירוויזיון לרוקדים צעירים

קוסובו השתתפה בתחרות האירוויזיון לרוקדים צעירים פעם אחת בלבד, ב-2011.

== הרקדנים והריקודים שייצגו את קוסובו באירוויזיון לרוקדים צעירים ==
{| class="wikitable sortable"
!שנה
!אמן
!ריקוד
!כוריאגרף
!חצי גמר
!גמר
|-
| 2011
| טרינגה היסה
| "Rebirth"
| רודינה ברדינאי
| -
| לא העפילה לדואט הגמר
|}

== ראו גם ==
* האירוויזיון לרוקדים צעירים
* קוסובו באירוויזיון

== קישורים חיצוניים ==
<div class="mw-content-ltr">
* [http://www.youngdancers.tv/ Eurovision Young Dancers]
</div>

== הערות שוליים ==

קטגוריה:אירוויזיון לרוקדים צעירים
קטגוריה:קוסובו
אוסטקהקה

פרוסת אוסטקהקה
אוסטקהקה (בשוודית: Ostkaka; "אוסט" היא גבינה ו"קהקה" היא עוגה בשוודית) או בשמותיה הנוספים "עוגת גבינה שוודית" או "עוגת לבן שוודית" היא קינוח שוודי. לאוסטקהקה שורשים בשני מחוזים שונים של שוודיה, האלסינגלנד שבמרכז המדינה וסמולנד שנמצא בדרום, אם כי לכל מחוז יש גרסה משלו לעוגה.

המנה סמיכה ומעודנת, בעלת מרקם של קרם וכוללת גם שקדים. לרוב, תוגש העוגה חמימה עד פושרת לצד ריבות, דובדבנים או תותים, פירות שונים, קצפת ולעיתים רחוקות גם לצד גלידה. הסיבה שהעוגה מוגשת לסועדים חמימה היא שחום רב מדי יפגע בטעמה, ואילו קור יגרום למרכיביה להיות קשים ומוצקים מדי.

למרות התרגום המילולי של הקינוח (גבינה ועוגה), האוסטקהקה היא אינה עוגת גבינה, שכן עוגה מסוג זה היא עוגת שכבות. על כן בשוודיה, קוראים לעוגת גבינה בשם "עוגת גבינה אמריקאית" או מילולית בשם "צ'יזקייק". אף על פי כן, מסעדות בארצות סקנדינביה השונות מבלבלות לעיתים בין המנות.

==מתכון==
את האוסטקהקה מכינים על ידי הוספת אנזים הגבנה לחלב והמתנה עד שהקזאין מתגבש. קצפת, סוכר, ביצים, שקדים מתוקים ומרים מעורבלים יחד כי ליצור תבליל. הבלילה מוכנסת לתנור והמנה מוגשת פושרת שכן חום רב יפגע בטעם הייחודי של המרכיבים.

לפי המסורת בשוודיה, במחוז סמונלד אופים את האוסטקהקה בסיר נחושת גדול. הרגל זה הוביל למנהג שאורחים שמוגשת להם המנה מסיר זה, מקבלים את החלקים שנאפו במרכז הסיר ולא קרוב לדפנות, כך שהם יקבלו את המנה המובחרת יותר ולא את המנות שמכילות שאריות של נחושת.

==חג לאומי==
מאז 2004, "יום האוסטקהקה" נחגג ב-14 בנובמבר בשוודיה. הוא הוקם על ידי "Ostkakans vänner" ("חברים של אוסטקהקה"), ארגון ללא מטרות רווח שנוסד באביב 2003.

==מידע נוסף==
מאחר שתהליך הגבנת החלב אורך זמן ארוך יחסית, הוצעו רכיבים אחרים להכנת האוסטקהקה. באחת מן הגרסאות משתמשים בגבינת קוטג' במקום בחלב עם תוספים.

במטבח האמריקאי והרוסי קיימים קינוחים דומים, אחד מהם מכונה עוגת לבן "דמעות המלאכים".

==קישורים חיצוניים==

==הערות שוליים==

קטגוריה:מאכלים לאומיים
קטגוריה:קינוחי גבינה
קטגוריה:המטבח השוודי
קטגוריה:מאכלי שקדים
גנרל חיל הפרשים (גרמניה)

גנרל חיל הרגלים (בגרמנית: General der Kavallerie) הייתה דרגה לשעבר של גנרל חיל בכוחות היבשה הגרמניים (צבא הקיסרות הגרמנית, הרייכסווהר והוורמאכט), אשר הייתה בשימוש גם על ידי הצבא הפרוסי והצבא האוסטרו-הונגרי, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום.

==דרגות מקבילות==
קצינים בדרגה מקבילה בחיל הרגלים נקראו גנרל חיל הרגלים ואלו בחיל התותחנים היו "גנרל חיל התותחנים". בשנת 1935 הוורמאכט הוסיף את הדרגות של "גנרל חיל השריון", "גנרל הכוחות ההרריים", "גנרל חיל הצנחנים", "גנרל חיל הקשר". בלופטוואפה, המקבילה לדרגה הייתה "גנרל חיל טייסי הקרב". הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

קטגוריה:דרגות צבאיות בגרמניה
גנרל חיל ההנדסה

גנרל חיל ההנדסה (בגרמנית: General der Pioniere), הייתה דרגה בכוחות הקרקע הגרמניים (גרמנית: הר).

==היסטוריה==

גנרל חיל ההנדסה היא דרגה לשעבר של גנרל חיל בכוחות הוורמאכט, אשר נוצרה בשנת 1935, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על כוחות הנדסה בוורמאכט.

== דרגות מקבילות ==
קצינים בדרגה מקבילה בחיל הרגלים נקראו גנרל חיל הרגלים, בחיל הפרשים נקראו גנרל חיל הפרשים ואלו בחיל התותחנים היו גנרל חיל התותחנים. כמו כן היו קיימות הדרגות של גנרל הכוחות ההרריים, גנרל חיל השריון, גנרל חיל הצנחנים, גנרל חיל הקשר. הדרגה המקבילה בלופטוואפה הייתה "גנרל חיל טייסי הקרב". הדרגה ציינה את הזרוע שבה שירת הגנרל, ולא התייחסה לתפקידו באופן ספציפי.

==בעלי הדרגה==
* אוטו-וילהלם פרסטר (1885–1966)
* ארווין ינקה (1890–1960)
* אלפרד יקוב (1883–1963)
* ולטר קונצה (1883–1960)
* קרל זקס (1886–1952/53)
* אוטו טימן (1890–1952)

קטגוריה:דרגות צבאיות בגרמניה
היער העקום

היער העקום
היער העקום (בפולנית: Krzywy Las) הוא חורשה של עצי אורן בעלי גזעים עקומים במערב פולין. היער ממוקם בפרובינציית פומרניה המערבית, באזור הכפר נובה צ'רנובו ובקרבת העיר גריפינו הקרובה מאוד לגבול עם גרמניה. החורשה שכוללת כ-100 עצי אורן ניטעה בשנת 1930, כאשר האזור היה תחת שליטת גרמניה כחלק מחבל פומרניה. 

כל גזעי העצים בחורשה פונים בחדות בזווית של כ-90 מעלות, מעט מעל חיבור הגזע לארץ, לכיוון צפון. לאחר ה״שבירה״ מתעקלים הגזעים בצורה מעוגלת לאורך של 1 עד 3 מטרים, עד להתיישרות והמשך צמיחת הגזע במאונך לקרקע.

ישנן סברות שהעצים ניטעו בתוך מתקנים שגרמו להם לצמוח עקום, איך אין לכך עדות או הסבר הגיוני. חוקרים העלו את ההשערה שהגזעים עוותו בכוונת תחילה כדי שיתאימו לחיתוך לרהיטים או לחלקי אוניות. אחרים טוענים כי סופת שלג קשה היא זו שגרמה לעצים להתעקם בצורה כזו, אך איש אינו יודע את הסיבה האמיתית.

==קישורים חיצוניים==

*[https://web.archive.org/web/20120311091550/http://www.gryfino.pl/WrotaGryfina/chapter_56734.asp דף תיירות של המקום (בפולנית)]

==הערות שוליים==

קטגוריה:חורשות
קטגוריה:פולין: גאוגרפיה
קטגוריה:פומרניה המערבית
רכס האימפריה הבריטית

רכס האימפריה הבריטית (באנגלית: British Empire Range) הוא רכס הרים באי אלסמיר בטריטוריית נונאווט שבקנדה.

== גאוגרפיה ==

הרכס הוא הצפוני ברכסי הקורדילרה הארקטית אחד הרכסים הצפוניים בעולם (אחרי הרי צ'לנג'ר המצויים צפונית מערבית לרכס האימפריה הבריטית, ורכס ארצות הברית המצוי מזרחית לרכס האימפריה הבריטית).

הגבוה בהרי הרכס הוא פסגת ברבאו, המתנשאת לגובה של 2,616 מטרים מעל פני הים.

שטחו של הרכס 16,717 קמ"ר.

=== פסגות עיקריות ===

הפסגות העיקריות של הרכס הן:
{| border="0" class="wikitable sortable" style="margin-left: 3em; margin-bottom: 10px;"
!פסגה
!גובה במטרים
!שם באנגלית
|-
|פסגת ברבאו
|2,616
|Barbeau Peak
|-
|הר ויסלר
|2,500
|Mount Whisler
|-
|הר אוקספורד
|2,210
|Mount Oxford
|-
|הר ארוהד
|1,860
|Arrowhead Mountain
|-
|פסגת הייפוינטר
|1,720
|Highpointer Peak
|}

==היסטוריה==
===מקור השם===
שמו של ההר ניתן לו על ידי גורדון נואל המפריז, במהלך משלחת המחקר של אוניברסיטת אוקספורד לחקר האי אלסמר. אדוארד שקלטון, חבר המשלחת הסביר כי השם ניתן מאחר שחברי המשלחת היו תומכים של האימפריה הבריטית.

== לקריאה נוספת ==

<div class="mw-content-ltr">• Jack Bennett, [https://books.google.co.il/books?id=xUplE4tXK0oC&pg=PA134&lpg=PA134&dq=%22Barbeau+Peak%22&source=bl&ots=xtI37JGGxJ&sig=UJEhBd_MKxzU04JlTjyJjYuWJu0&hl=iw&sa=X&ved=2ahUKEwjtu4Dhj9TdAhUGjqQKHXuMADs4ChDoATAFegQIBhAB#v=onepage&q=%22Barbeau%20Peak%22&f=false Not Won in a Day: Climbing Canada's Highpoints], PP 132 - 138 </div>

<div class="mw-content-ltr">• Buckley, D., [http://www.rcgs.org/programs/expeditions/docs/2012_ARCTIC_JUBILEE_EXPED_REPORT.pdf Barbeau Peak Expedition Report], 2012 </div>

<div class="mw-content-ltr">• Lyle Dick, [https://books.google.co.il/books?id=seWk7ZVSE7sC&pg=PA13&lpg=PA13&dq=%22British+Empire+Range%22&source=bl&ots=MGgNMbV0Xd&sig=MjlUaW2fH5YJCYbYW5pTFc07MxY&hl=iw&sa=X&ved=2ahUKEwj724_pndTdAhWQblAKHcEOCXw4ChDoATAHegQIAxAB#v=onepage&q=%22British%20Empire%20Range%22&f=false Muskox Land: Ellesmere Island in the Age of Contact], P 13 </div>

== קישורים חיצוניים==

* [http://www.peakbagger.com/range.aspx?rid=11032 רכס האימפריה הבריטית] באתר peakbagger
* [http://www.summitsearch.org/places/british-empire-range רכס האימפריה הבריטית] באתר summitsearch
* [https://www.meteoblue.com/en/weather/forecast/14-days/british-empire-range_canada_5909052 תחזית מזג אוויר ארוכת טווח עבור רכס האימפריה הבריטית]
** [https://www.meteoblue.com/en/weather/forecast/modelclimate/british-empire-range_canada_5909052 סטטיסטיקות מזג אוויר עבור רכס האימפריה הבריטית]

==הערות שוליים==

*
האימפריה הבריטית
האימפריה הבריטית
מלאכי (דג)

שני פרטי [[מלאכי רביב באקווריום.]]
מַלְאָכִי המכונה דג מלאך (שם מדעי: Pterophyllum) הוא סוג של דג גרם ממשפחת האמנוניים החי במימי נהרות אגן הניקוז של האורינוקו ובאמזוניה באמריקה הדרומית. הם קרובים לסוג דיסקוס החי באותו אזור. בסוג זה ישנם שלושה מינים.
== מאפיינים ==
דגים בעלי סנפירי גב ושת המגיעים לגובה 38 סנטימטרים אצל המין Pterophyllum altum, אך הגוף קצר יחסית. הראש קטן ובעל שפתיים משורבבות הפונות למעלה ועיניים אדומות בעלות טבעות. מתחת החזה ישנם כמה זיזי סנפיר ארוכים המשמשים למטרות חברתיות. דגים אלה צהובים עד כחולים, ובעלי פסים שחורים אופקיים לאורך הגוף.

הם חיים בנהרות איטיים באזורים רדודים, שם הם מסתתרים בין צמחי מים מטורפים וגם אורבים לטרף קטן כמו דגים קטנים וחסרי חוליות שונים.

הם מהווים דגי נוי נפוצים באקווריום, בייחוד המין מלאכי רביב (סקלר).

==מינים==
*Pterophyllum altum
*Pterophyllum leopoldi
*מלאכי רביב (סקלר) (Pterophyllum scalare)

==קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1840
קטגוריה:טקסונים שתוארו בידי יוהאן ג'קוב הקל
קטגוריה:אמנוניים
נוביני ברדובסקיה

נוביני ברדובסקיה (בפולנית: Nowiny Brdowskie) הוא כפר בגמינה באביאק במחוז קולו בפרובינציית פולין גדול בפולין. הכפר נמצא במרחק של כ-6 קילומטרים מערבית לבאביאק, בירת הגמינה, במרחק של כ-20 קילומטרים צפון-מזרחית לקולו, בירת המחוז, במרחק של כ-150 קילומטרים מזרחית לפוזנן, בירת הפרובינציה, ובמרחק של כ-180 קילומטרים מערבית לוורשה, בירת פולין. בכפר מתגוררים כ-70 תושבים (נכון ל-2011).

==היסטוריה==
ב-29 באפריל 1863, במהלך מרד ינואר של הפולנים כנגד שלטון האימפריה הרוסית באזור, התרחש ביער בין נוביני ברדובסקיה לכפר ברדוב קרב שבו הפולנים הפסידו. בכפר ישנה אנדרטה המנציחה את עשרות הפולנים שנפלו בקרב.

===מלחמת העולם השנייה===
בסתיו 1940, בתקופה שפולין הייתה נתונה תחת כיבוש גרמניה הנאצית במלחמת העולם השנייה, הכפרים בוגאי ונוביני ברדובסקיה, שלא הייתה בהם אוכלוסייה יהודית, הפכו לגטאות כפריים שאליהם הגרמנים גירשו בין 200 ל-300 משפחות (כ-800 איש) מגטאות קולו ובאביאק; כ-50 משפחות מקולו נשלחו לנוביני ברדובסקיה והיתר לבוגאי.

הגטאות התפרשו על פני 300 הקטאר של אדמות ו-165 בתים שהיו קודם לכן בבעלות פולנית. הם תפקדו כמעין מושבות חקלאיות, כשהגרמנים אילצו את יושביהם לבצע עבודות חקלאיות בכל השדות באזור. החקלאים התפרנסו ממכירת מה שנותר מתבואתם לשכניהם הפולנים. ממכתב שנשלח מיושבי הגטו אל גטו ורשה באפריל 1941 עולה כי התנאים במבני הגטו היו קשים מאוד והמשק החי ברשות היהודים היה מצומצם מאוד: 7 סוסים וכ-20 עופות ועזים.

בינואר 1942 הגטאות חוסלו כשיושביהם נשלחו למחנה ההשמדה חלמנו ונרצחו, כאשר ניצול היה ניצול בודד מבוגאי שהצליח להימלט מחלמנו. לאחר החיסול הגרמנים הורו להרוס את מבני הגטאות והוקם עליהם יער.

===לאחר המלחמה===
עם סיום המלחמה האזור חזר לשליטת פולין. החל מ-1975 הכפר היה חלק מפרובינציית קונין, עד להקמת פרובינציית פולין גדול ב-1999.

==קישורים חיצוניים==

* 
* 

==הערות שוליים==

קטגוריה:פולין גדול: יישובים
קטגוריה:גטאות בפולין
פאלאצו טייפולו

פאלאצו טייפולו (באיטלקית: Palazzo Tiepolo) הוא ארמון בסגנון הרנסאנס הממוקם בין פאלאצו סוראנצו פיזאני ופאלאצו פיזאני מורטה על גדת התעלה הגדולה, ברובע סן פולו, בוונציה שבאיטליה.

== היסטוריה ==
הארמון נבנה במחצית השנייה של המאה ה-16 עבור משפחת טייפולו העשירה, במקום בו ניצב קודם לכן ארמון ישן של המשפחה. 

חזית המבנה עוטרה בציורי קיר מעשה ידי אנדראה שיאוונה, אשר כיום ניתן לראות את שרידיהם.  

פנים המבנה עוטר בציורי קיר מעשה ידי יאקופו גואראנה. 

== קישורים חיצוניים==

==הערות שוליים==

טייפולו
טייפולו